มีอาการท้องป่องรู้สึกแน่นท้องมาได้ประมาณ 1 สัปดาห์ ช่วงแรกจะมีอาการเรอบ่อย หรือบางครั้งอยากเรอออกมา แต่ก็ไม่เรอ จนไปหาที่คลินิก ได้ยาคลายกรดก็อาการดีขึ้นมาบ้างค่ะ แต่ก็ยังรู้สึกท้องป่องและแน่นท้องอยู่ สันนิษฐานว่าจะเป็นอาการก่อนมีประจำเดือนได้หรือไม่ เพราะปกติก็จะเป็นแบบนี้ก่อนมีประจำเดือน คือท้องจะป่อง ๆ แต่ครั้งนี้รู้สึกจะเป็นนาน แน่นท้องอึดอัดโดยเฉพาะหลังกินอาหารเสร็จ และเริ่มรู้สึกว่าหายใจไม่สุด รวมถึงรู้สึกปวดปัสสาวะบ่อยมาก แต่โดยรวมไม่มีอาการปวดท้องใด ๆ ร่วมด้วยเลย ปล. เมื่อวันที่ 23 ตค. เพิ่งไปตรวจภายในและอัลตราซาวด์มา พบว่าปกติดี ตอนนี้ค่อนข้างมีความกังวล เลยว่าจะไปตรวจเพิ่มอีก หรือว่าอาการแบบนี้ควรพบแพทย์เฉพาะทางด้านไหนได้บ้างคะ ขอบค่ะ
สวัสดีค่ะอาการท้องป่อง แน่นท้อง หรือท้องอืดเกิดได้จากหลายสาเหตุ เช่น การรับประทานอาหารหรือเครื่องดื่มที่มีแก๊สหรือก่อให้เกิดแก๊ส ท้องผูก โรคกระเพาะอาหารอักเสบ โรคกรดไหลย้อน นิ่วในถุงน้ำดี เป็นต้น อาการอาจเกี่ยวข้องกับการมีประจำเดือนหรืออาการปัสสาวะไม่สุดหรือไม่ก็ได้ค่ะ หากได้รับการตรวจจากแพทย์ ตรวจภายใน และอัลตราซาวน์ช่องท้องแล้ว ไม่พบสิ่งผิดปกติใด ๆ ก็สามารถวางใจได้ในระดับหนึ่งแนะนำว่า ลองปรับเปลี่ยนอาหารและเครื่องดื่ม หลีกเลี่ยงอาหารที่ทำให้เกิดแก๊สในกระเพาะอาหาร หากสูบบุหรึ่ ควรงดสูบ หากยังไม่ดีขึ้น ควรปรึกษาแพทย์อีกครั้งค่ะ